تورکیه‌ده خاریجیلره ائو ساتیشلاری ایللیک اولاراق یوزده ۵۴،۹ آرتدی.
تورکیه استاتیستیک قورومو (تویک) فوریه آیینا دایر ائو ساتیش رقملرینی آچیقلادی.
تورکیه‌ده فوریه آییندا ۹۷ مین ۵۸۷ ائو ساتیلدی. فوریه‌ده ساتیلان ائولرین ساییسی ژانویه آیی ایله مقایسه‌ده یوزده ۱۰،۵، اؤنجه‌کی ایلین عینی آیینا گؤره ایسه یوزده ۲۰،۱ آرتدی.
تورکیه‌ده فوریه آییندا خاریجیلره ۴ مین ۵۹۱ ائو ساتیلدی. خاریجیلره ائو ساتیشلاری فوریه آییندا ایللیک اولاراق یوزده ۵۴،۹ آرتدی. فوریه‌ده خاریجیلره ائو ساتیشینین توپلام ائو ساتیشلاریندا پایی یوزده ۴،۷ اولدو.
خاریجیلره ائو ساتیشیندا ایسه فوریه آییندا ۱۹۵۸ ائو ساتیشی ایله ایستانبول بیرینجی یئری توتدو. ایستانبولو ۱۰۹۹ ساتیشلا آنتالیا، ۲۸۸ ساتیشلا آنکارا ایزله‌دی.
فوریه‌ده ایران وطنداشلاری تورکیه‌دن ۷۱۱ ائو آلدی. ایرانی ۶۳۳ ائو ایله عراق و ۵۰۹ ائو ایله روسیا وطنداشلاری ایزله‌دی.
